33 Yufala we i gat stret fasin, yufala i glad, yufala i singsingaot from Jehova.+I stret nomo blong ol stret man oli presem hem.2 Yufala i plei long hap blong talem tangkiu long Jehova.Yufala i plei long instramen we i gat ten string blong singim ol sing blong presem* hem.3 Yufala i singim wan niufala singsing long hem,+Yufala i plei gud long ol instramen we i gat string, mo yufala i singsingaot wetem, we yufala i glad.4 From tok blong Jehova i stret,+Mo evri samting we hem i mekem, man i save trastem.5 Hem i laekem stret fasin mo jastis.+Wol i fulap gud long fasin blong Jehova blong lavem man oltaem.+6 Jehova i mekem heven long tok blong hem nomo,+Mo from spirit* blong maot blong hem, hem i mekem evri samting we i stap long hem.*7 Hem i hivimap solwota i kam olsem wan bigfala stonwol.+Hem i putum ol wota we oli stap mekem bigfala noes, long ol stohaos.8 I gud fulwol i fraet* long Jehova.+I gud evriwan we i stap long gudfala graon ya, oli respektem hem bigwan.9 From taem hem i tok, samting ya i kamtru.+Hem i givim oda, mo samting ya i stanap strong.+10 Jehova i spolem finis ol plan* blong ol nesen.+Hem i blokem finis ol plan* blong ol man.+11 Be ol desisen* blong Jehova bambae oli stanap olwe.+Ol tingting long hat blong hem, oli stap bifo finis i kam mo bambae i stap olwe.12 Nesen we God blong hem Jehova, hem i glad,+Hemia ol man we hem i bin jusumaot olgeta blong oli stap olsem ol samting we i blong hem nomo.+13 Jehova i stap long heven, i lukluk i kamdaon.Hem i luk olgeta man long wol.+14 Hem i stap long ples blong hem,Hem i stap wajem gud ol man we oli stap long wol.15 Hem nao i stap mekem hat blong olgeta evriwan.Hem i jekemgud evri wok blong olgeta.+16 Wan bigfala grup blong ol soldia i no save sevem wan king.+Wan strong man, bigfala paoa blong hem i no save sevem hem.+17 Hos i olsem wan giaman hop, i no save sevem man.*+Bigfala paoa blong hem i no save mekem se man i ronwe long trabol.18 !Yufala i luk! Ae blong Jehova i wajem olgeta we oli fraet* long hem,+Hemia olgeta we oli stap wet long fasin blong hem blong lavem man oltaem,19 Blong i tekemaot olgeta* blong oli no ded,Mo blong i holem olgeta oli stap laef, long taem we kakae i sot.+20 Yumi* stap wet long Jehova.Hem nao i stap halpem yumi mo i sil blong yumi.+21 Hat blong yumi i glad tumas from hem,From yumi trastem tabu nem blong hem.+22 O Jehova, i gud fasin blong yu blong lavem man oltaem, i stap wetem mifala,+Taem mifala i stap gohed blong wet long yu.+
tpi_Latn